SI

Articolele 17-18 sau oricare dintre dispozițiile regulamentului privind transportul și protecția numerarului sau a altor mărfuri de valoare (Monitorul Oficial al Republicii Slovenia nr. < 0} {0><}78{> 96/05, < 016/08, 81/08, 86/09 și 17/11) Articolele 1 6-20, conform descrierii pentru bancnote. Articolul 16 (Transportul de numerar de categoria 1 cu o contravaloare care nu depășește 30 000 EUR) 1. Orice transport de numerar de categoria 1 trebuie efectuat de doi agenți de securitate înarmați. 2. Transportul se efectuează cu un vehicul modificat dotat cu: — un compartiment pentru pasageri și un compartiment pentru mărfuri, separate fizic printr-un perete fix și rigid care permite trecerea valorilor din primul compartiment în cel de-al doilea, în scopul stocării acestora; — un compartiment pentru mărfuri lipsit de ferestre; — un seif din oțel încastrat în compartimentul pentru mărfuri, care este dotat cu o fantă sau o deschizătură permițând introducerea valorilor din compartimentul pentru pasageri; — un sistem de alarmă care se declanșează în caz de pătrundere forțată; — un sistem de blocare a motorului care împiedică demararea vehiculului; — un sistem de comunicare și de supraveghere. 3. Fără a aduce atingere dispozițiilor de la a treia liniuță a paragrafului precedent, transportul de numerar se poate efectua cu o valiză, o geantă sau o sacoșă modificată, care să fie marcată cu un semn distinctiv și confecționată astfel încât să îngreuneze orice tentativă de deschidere forțată și care să emită un semnal (sonor sau luminos) ori fum, în caz de furt. Acest tip de container trebuie să fie transportat în compartimentul pentru mărfuri al vehiculului. 4. Fără a aduce atingere dispozițiilor paragrafului 1, transportul de numerar poate fi efectuat de un singur agent de securitate înarmat, cu condiția ca valorile să fie plasate într-un container dotat cu un sistem certificat de neutralizare a numerarului (colorare sau distrugere). 5. Agenții de securitate trebuie să poarte veste sau cămăși antiglonț. Articolul 17 (Transportul de numerar de categoria 2 cu o contravaloare maximă de 200 000 EUR per vehicul de transport) 1. Un transport de numerar de categoria 2 trebuie efectuat de doi agenți de securitate înarmați. 2. Transportul se efectuează cu un vehicul modificat dotat cu: — un compartiment pentru pasageri și un compartiment pentru mărfuri, separate fizic printr-un perete fix și rigid; — un compartiment pentru mărfuri lipsit de ferestre; — un seif încastrat în compartimentul pentru mărfuri, care este prevăzut cu un blindaj făcând dificilă orice tentativă de pătrundere forțată (perforare sau decupare), care este instalat din interior în șasiul vehiculului și care permite depunerea valorilor în interiorul său printr-o fantă sau o deschidere accesibilă din compartimentul pentru pasageri; — un sistem de alarmă care se declanșează în caz de pătrundere forțată; — un sistem de blocare a motorului care împiedică demararea vehiculului; — un sistem de comunicare și de supraveghere. 3. Fără a aduce atingere dispozițiilor de la a treia liniuță a paragrafului precedent, transportul de numerar se poate efectua cu o valiză, o geantă sau o sacoșă modificată, care să fie marcată cu un semn distinctiv și confecționată astfel încât să îngreuneze orice tentativă de deschidere forțată și care să emită un semnal (sonor sau luminos) ori fum, în caz de furt. Acest tip de container trebuie să fie transportat în compartimentul pentru mărfuri al vehiculului. 4. Agenții de securitate trebuie să poarte veste sau cămăși antiglonț. Articolul 17a (Transportul de numerar de categoria 3 cu o contravaloare maximă de 800 000 EUR per vehicul de transport) 1. Un transport de numerar de categoria 3 trebuie efectuat de cel puțin doi agenți de securitate înarmați. 2. Transportul se efectuează cu un vehicul blindat dotat cu: — un compartiment pentru echipaj și un compartiment pentru mărfuri, separate unul de celălalt; — un compartiment pentru echipaj prevăzut cu protecție antibalistică M2/C2 pentru toate cele patru părți; — un compartiment pentru mărfuri care este blindat și este dotat cu o ușă exterioară, prevăzută cu o bară de blocare transversală suplimentară; — un dispozitiv de alarmă; — un sistem de blocare de la distanță a vehiculului sau a motorului acestuia, activabil dintr-un centru de control de securitate (denumit în continuare CCS); — un sistem de comunicare fără deschiderea ușii (interfon); — un sistem de comunicare și de supraveghere. 3. Agenții de securitate trebuie să poarte veste antiglonț. Articolul 18 (Transportul de numerar de categoria 4 cu o contravaloare maximă de 4 000 000 EUR per vehicul de transport) 1. Un transport de numerar de categoria 4 trebuie efectuat de cel puțin trei agenți de securitate înarmați. 2. Transportul se efectuează cu un vehicul blindat dotat cu: — un compartiment pentru echipaj și un compartiment pentru mărfuri, separate unul de celălalt; — un spațiu pentru echipaj, prevăzut cu protecție antibalistică FB 3 pentru toate cele patru părți; — un compartiment pentru mărfuri lipsit de ferestre, dotat cu o ușă exterioară prevăzută cu o bară de blocare transversală suplimentară; — un dispozitiv de alarmă; — un sistem de blocare de la distanță a vehiculului sau a motorului acestuia, activabil dintr-un centru de control de securitate (denumit în continuare CCS); — un sistem de comunicare fără deschiderea ușii (interfon); — un sistem de comunicare și de supraveghere. 3. Agenții de securitate trebuie să poarte veste antiglonț. Articolul 19 (Transportul de numerar de categoria 5 cu o contravaloare maximă de 8 000 000 EUR per vehicul de transport) 1. Un transport de numerar de categoria 5 trebuie efectuat de cel puțin trei agenți de securitate înarmați. 2. Agenții de securitate trebuie să poarte cel puțin următoarele dispozitive de protecție: — veste antiglonț; și — căști de securitate. 3. Transportul se efectuează cu un vehicul blindat dotat cu: — compartimente separate pentru mărfuri, șofer și agenții de securitate; — protecție antibalistică cel puțin de nivel FB 3 pentru toate cele patru părți; — un compartiment pentru mărfuri lipsit de ferestre, prevăzut cu o ușă posterioară și cu un punct de acces la valori în compartimentul pentru echipaj; — un dispozitiv de alarmă; — un sistem de comunicare fără deschiderea ușii (interfon); — un sistem de supraveghere video în partea din spate a vehiculului, al cărui motor este amplasat în cabina șoferului; — un sistem de comunicații; — un sistem de supraveghere care permite monitorizarea online a valorilor, cu un decalaj maximum de un minut, într-o zonă de serviciu fără întrerupere, din centrul de control de securitate (denumit în continuare CCS) și care să permită, în orice moment, localizarea exactă a valorilor; — un sistem de blocare de la distanță a vehiculului sau a motorului acestuia, care nu poate fi dezactivat din interiorul vehiculului; 4. Transportul trebuie să fie escortat de un autovehicul și de doi agenți de securitate înarmați. Acest vehicul de escortă trebuie să fie dotat cu un sistem de comunicare conectat direct la centrul de control de securitate (denumit în continuare CCS). Articolul 20 (Transportul de numerar de categoria 6 cu o contravaloare maximă de 8 000 000 EUR per vehicul de transport) 1. Un transport de numerar de categoria 6 trebuie efectuat de cel puțin trei agenți de securitate înarmați. 2. Agenții de securitate trebuie să poarte cel puțin următoarele dispozitive de protecție: — veste antiglonț; și — căști de securitate. 3. Transportul se efectuează cu un vehicul blindat dotat cu elementele specificate la paragraful 3 de la articolul precedent și având o protecția antibalistică FB 4. 4. Vehiculul de transport de valori trebuie să fie escortat de trei agenți de securitate înarmați, într-un vehicul blindat prevăzut cu o protecție antibalistică cel puțin de nivel FB 3 pentru toate cele patru părți. Vehiculul însoțitor trebuie să fie dotat cu un sistem de comunicare conectat direct la centrul de control de securitate (denumit în continuare CCS). Regulamentul de punere în aplicare a Regulamentului (UE) nr. 1214/2011 este în curs de adoptare și conține câteva dispoziții speciale: — acesta autorizează societățile străine de transport de numerar să transporte în Slovenia, în condițiile prevăzute de Regulamentul (UE) 1214/2011, și alte valute în numerar, pe lângă euro, într-un cuantum superior celor 20 % prevăzute în respectivul regulament; — acesta autorizează societățile străine de transport de numerar să transporte în Slovenia, în condițiile prevăzute de Regulamentul (UE) nr. 1214/2011, și alte valori decât cele prevăzute de respectivul regulament (nu doar euro sau alte valute în numerar), și anume metale prețioase, pietre prețioase, opere de artă, bunuri de patrimoniu cultural, documente de valoare etc.). Prin bun de patrimoniu cultural se înțelege un obiect clasificat ca atare în sensul regulamentelor aplicabile clasificării diferitelor tipuri de obiecte de patrimoniu cultural, o bogăție națională conform regulilor în materie de protecție și depozitare a comorilor naționale și a obiectelor de muzeu conform regulilor privind protecția și depozitarea obiectelor de muzeu. Dacă acest lucru nu este posibil din cauza unor circumstanțe specifice, se pot aplica dispozițiile articolului 22 din legea slovenă privind transportul și protecția numerarului și a altor mărfuri de valoare (Monitorul Oficial al Republicii Slovenia nr. < 0} {0><}78{> 96/05, < 016/08, 81/08, 86/09 și 17/11).

Articolul 20 sau oricare dintre dispozițiile legii privind transportul și protecția numerarului sau a altor mărfuri de valoare (Monitorul Oficial al Republicii Slovenia nr. < 0} {0><}78{> 96/05, < 016/08, 81/08, 86/09 și 17/11) Articolele 16-20, conform descrierii pentru bancnote.